# №12 Тақырып: Мигранттарға бағытталған әлеуметтік көмек формалары мен әлеуметтік қамсыздандыру шаралары.

1. Әлеуметтік қамсыздандыруды жақсарту: денсаулық сақтау.
2. Тұрғын жаймен қамтамасыз ету.
3. Әлеуметтік қамсыздандыруды жақсарту: білім беру.

Қазақстан Республикасы бекіткен Экономикалық, әлеуметтік және мәдени құқықтар туралы Халықаралық пактінің 12-бабы 1-тармағында «Осы Пактіге қатысушы мемлекеттер әрбір адамның дене және психикалық денсаулықтың ең жоғары қол жетімді деңгейіне құқығын таниды» деп жазылған. БҰҰ-ның Экономикалық, әлеуметтік және мәдени құқықтар жөніндегі комитетінің Денсаулықтың ең жоғары қол жетімді деңгейі жөніндегі Негізгі түсініктемесінде мемлекет денсаулыққа құқықты, мәртебесі реттелмеген мигранттарды қоса, мемлекеттік саясатта кемсітушілік тәжірибелерін жүргізуден бас тарта отырып, барлық адамдардың денсаулық сақтаудың профилактикалық, емдеу және паллиативтік қызметтеріне теңдей қол жеткізуінен бас тартудан немесе шектеуден тартыну жолымен құрметтеуге тиіс деп көрсетіледі. Барлық еңбекші-мигранттардың және олардың отбасы мүшелерінің құқықтарын қорғау туралы Халықаралық конвенцияда69 мерзімді медициналық жәрдем барлық еңбекші-мигранттар мен олардың отбасы мүшелері үшін қол жетімді, және келуге немесе жұмысбастылығына қатысты қандай да болмасын ауытқуларға байланысты жәрдем көрсетуден бас тартуға болмайтындығы белгіленген.

Қазақстанның еңбек көші-қонына қатысты аймақтық және екі жақты келісімдерінде медициналық жәрдемге қол жетімділік мәселесі мұндай кеңінен танылмаған. Мәселен, 1994 жылғы ТМД-ның Еңбек көші-қоны саласындағы ынтымақтастық және еңбекші-мигранттарды әлеуметтік қорғау туралы келісіміне еңбекші-мигранттарға медициналық қызмет көрсету жұмыс берушінің есебінен жүзеге асырылуы туралы ереже енгізілген. Қырғызстанмен екі жақты келісімде еңбекші-мигранттардың жедел медициналық жәрдемге қатысты азаматтармен теңдей құқығы айтылады, сонымен бірге жоспарлы медициналық жәрдем жұмыс берушінің міндеті ретінде айқындалады. Еңбек көші-қоны жөніндегі басқа мемлекеттермен екі жақты келісімдерде еңбекші-мигранттарға медициналық жәрдем көрсету.

Экономикалық, әлеуметтік және мәдени құқықтар туралы Халықаралық пактінің 11-бабы 1-тармағында «Осы Пактіге қатысушы мемлекеттер әркімнің өзі үшін және оның отбасы үшін жеткілікті тамақ, киім мен тұрғын үйді қамтитын, жеткілікті өмір сүру деңгейіне және өмір сүру жағдайларын үздіксіз жақсарту құқығын таниды» деп көрсетілген. Экономикалық, әлеуметтік және мәдени құқықтар жөніндегі комитет барабар тұрғын жайға құқық жөніндегі Негізгі түсініктемесінде барабар тұрғынжайға құқық барлық адамдарға, сондай-ақ жасына, экономикалық мәртебесіне, тобына немесе басқа да тиістілігіне немесе мәртебесіне және басқа да осыған ұқсас факторларға қарамастан, олардың барабар тұрғын жайға құқығы бар отбасыларына

қолданылады деп атап көрсетілген. Сонда бұл құқыққа ие болуда, қандай да болмасын кемсітушілік нысаны болмауға тиіс деп көрсетіледі. ХЕҰ-ның № 97 Еңбекші мигранттар туралы Конвенциясында (қайта қаралған), Барлық еңбекші-мигранттар мен олардың отбасы мүшелерін әлеуметтік қолдау туралы Халықаралық конвенцияда еңбекші мигранттарды тұрғын үймен қамтамасыз етуге қатысты Қазақстан еңбекшілерімен теңдей мүмкіндіктер көзделеді. Сонымен қатар, мүмкіндіктер теңдігі қағидасы тұрғын жайды меншікке сатып алу құқығына, оны меншікке беру кезінде түрлі субсидиялар мен өзге де әлеуметтік көмек нысандарына қолданылмайды. Қазақстанның еңбек көші-қоны жөніндегі екі жақты келісімдері деңгейінде тиісті мәселелер көрініс таппаған не еңбекші-мигранттарды гигиена мен санитария талаптарын қағанаттандыратын, қажетті коммуналдық тұрмыстық жағдайлары бар тұрғын жаймен қамтамасыз ету жұмыс берушінің міндеті ретінде айқындалған.

Экономикалық, әлеуметтік және мәдени құқықтар туралы Халықаралық пакті қатысушы мемлекеттердің әрбір адамның білім алу құқығын тану міндетін белгілейді. Экономикалық, әлеуметтік және мәдени құқықтар жөніндегі комитет білім алуға құқық туралы Негізгі түсініктемесінде

«кемсітпеушілік қағидасы, шетелдік азаматтарды қоса, олардың құқықтық мәртебесіне қарамастан, мемлекет аумағында тұратын, мектеп жасындағы барлық азаматтарға таралады» деп көрсетілген. Еңбекші-мигранттардың балаларына қатысты бұл ережелер Барлық еңбекші-мигранттар мен олардың отбасы мүшелерін әлеуметтік қолдау туралы Халықаралық Конвенцияда дамытылған.

Қазақстан Республикасы бекіткен Экономикалық, әлеуметтік және мәдени құқықтар туралы Халықаралық пактінің 9-бабына сәйкес қатысушы мемлекеттер әрбір адамның әлеуметтік сақтандыруды қоса алғанда, әлеуметтік қамсыздандырылу құқығын таниды. ХЕҰ-ның № 93 және №143 Конвенциялары еңбекші-мигранттар мен азаматтар арасында әлеуметтік сақтандыру саласындағы құқықтардың тең екенін ресми мәлімдейді. Еңбекші мигранттар үшін осы құқықтың мынадай аспектілері аса маңызды мәнге ие:

* жергілікті қызметкерлермен тең жәрдемақы алу құқығын алу;
* жәрдемақы экспортын қоса, елден кету кезінде алынған құқықтарының сақталуы;
* әр түрлі елде алған құқықтардың жинақталуынан пайда табу.

ХЕҰ-ның № 143 Конвенциясында84 мәртебелері реттелмеген еңбекші- мигранттар «өзі және өз отбасысы қатысында олардың бұрынғы жұмысымен байланысты», соның ішінде әлеуметтік қамсыздандыру мен басқа да жәрдемақыларға қатысты «құқықтары жөнінде өтіну теңдігін» пайдалануы тиіс. Сонымен қатар, Халықаралық еңбек ұйымы мына төлемдер бойынша шетелдіктердің азаматтармен тең құқықтарын тануға бағытталған, қызметкерлерді әлеуметтік қамсыздандыру мәселелері жөнінде басқа да бірқатар конвенция қабылдады:

* медициналық көмек;
* науқастану;
* жүктілік және бала күтімі ;
* мүгедектік;
* зейнетақы төлемдері;
* асыраушыдан айрылу;
* кәсіптік ауру және өндірістегі жазатайым оқиғалар;
* жұмыссыздық;
* отбасылық жәрдемақылар.

2007 жылғы 27 шілдеде қабылданған Қазақстан Республикасының «Білім туралы» Заңы Қазақстанда тұрақты тұру құқығын алған шетелдіктер үшін қазақстандық азаматтармен тең мектепке дейінгі, бастауыш, негізгі орта және жалпы орта білім алу құқығына кепілдік береді. Сондай-ақ, оларға мемлекеттік білім беру тапсырыстарына сәйкес конкурстық негізде, егер олар осы деңгейлердің әрқайсысын бірінші рет алып отырған болса, онда техникалық және кәсіптік, ортадан кейінгі, жоғары және жоғары оқу орнынан кейінгі білім алу құқығы беріледі. Жоғарыда аталған заңды ережелердің күші еңбекші-мигранттар мен олардың отбасы мүшелеріне қолданылмайды, өйткені бұл тұлғалар Қазақтан аумағында уақытша тұратындар деп танылады. 2015 жылғы 1 қаңтардан бастап мүше мемлекеттердің Қазақстан Республикасының аумағында жұмыс істейтін азаматтары үшін міндетті әлеуметтік аударымдарды (сақтандыруды) төлеу Қазақстан азаматтары үшін белгіленген ережелер бойынша жүзеге асырылады. Мүше мемлекеттердегі жұмыскерлерге сақтандырудың келесі түрлері қолданылады: мүгедектік кезінде; жүктілікке және босануға байланысты табысынан айырылған жағдайда; жаңа туған баланы (балаларды) асырап алуға байланысты

табысынан айырылған жағдайда; өндірістегі жазатайым оқиғалардан.

# Бақылау сұрақтары:

1. Әлеуметтік қамсыздандыруды жақсарту: денсаулық сақтау жүйесіне талдау жасаңыз.
2. Тұрғын жаймен қамтамасыз етудің шарттарын қарастырыңыз.
3. Әлеуметтік қамсыздандыруды жақсарту: білім беру жүйесін қаарстырыңыз.

# Әдебиеттер

1. Қазақстандағы еңбекші-мигранттардың құқықтары: ұлттық заңнаманы, халықаралық стандарттар мен құқық қолдану тәжірибесін талдау. Астана, 2008 г.
2. Кету және бару елдерінде еңбек көші-қоны саласында тиімді саясат жүргізу бойынша басшылық. ЕҚЫҰ, ХКҚҰ, ХЕҰ, 2006, 174-бет.
3. «Тұрғын үй қатынастары туралы» 1997 жылғы 16 сәуірдегі а № 94-I Заңны.
4. ХЭҰ-ның Ел азаматтары мен шетелдіктердің жазатайым оқиғалар кезінде өтемақы төлеу саласындағы тең құқықтығы туралы № 19 Конвенциясы.
5. Ел азаматтары мен шетелдіктердің әлеуметтік қамсыздандыру саласындағы тең құқықтығы туралы № 118 Конвенциясы.
6. Әлеуметтік қамсыздандыру саласындағы құқықтарды сақтандырудың халықаралық жүйесін белгілеу туралы № 157 Конвенциясы.